Noong ika-27 ng Hunyo, 2011, ang orihinal na YouTube video ay inalis dahil sa isang reklamong Digital Millennium Copyright Act galing sa isang taong sinasabing siya si prguitarman, ang gumawa ng GIF animation. Agad na tinanggihan ni Christopher Torres (prguitarman) ang pagiging pinagmulan ng reklamo, at nakipag-ugnay siya kina Saraj00n at daniwell, ang mga may-ari ng copyright para sa video at kanta, upang mag-file ng counter-complaint sa YouTube. Sa ika-28 ng Hunyo, 2011, ibinalik ang tinanggal na video sa YouTube. Sa panahon na hindi mapanood ang video, nakatanggap si Torres ng hate mail galing sa mga taong mali ang paniniwala na siya ang may kagagawan ng DMCA takedown notice.

Ang organismo o tataghay ay isang bagay na may buhay. Kabilang sa mga ito ang mga hayop at mga halaman. Ang mga organismo ay isang biyotiko, o buhay, na bahagi ng kapaligiran. Ang mga bato at sinag ng araw ay isang bahagi ng abiyotiko, o walang buhay, na kapaligiran. Mayroong limang payak na pangangailangan ang mga organismo: kabilang dito ang pangangailangan nila ng hangin, tubig, mga nutriyente (sustansiya o pagkain), enerhiya at isang lugar na matutuluyan. Ilan sa mga organismo ay binubuo ng milyun-milyong mga sihay (selula), kaya't tinatawag silang mga organismong multiselular. Ilan sa mga halimbawa nito ay ang mga aso, mga puno, at mga tao. Karamihan sa mga organismong multiselular (organismong may maramihang mga selula) ay maaaring makita na hindi kailangang gumamit ng mikroskopyo. Ilan sa mga organismo ay napakaliit kung kaya't hindi sila nakikita ng basta mga mata lamang. Kailangan ang paggamit ng mikroskopyo upang makita sila. Tinatawag ang mga ito bilang mga mikroorganismo. Ang mga organismo ay maaaring binubuo lamang ng iisang selula, na tinatawag namang mga organismong may isang selula o organismong uniselular. Ilang halimbawa ng mga ito ang bakterya, amoeba, at protosoa na katulad ng paremecium. Ang mga tao ay isang organismong binubuo ng maraming mga selula. Sa katunayan, ang katawan ng tao ay mayroong maraming trilyun-trilyong mga selula na ipinangkat upang maging natatangi o espesyal na mga tisyu at mga organo.

Si Joan Alexandra Rosenberg (née Molinsky; Hunyo 8, 1933 – Setyembre 4, 2014) na higit na kilala bilang Joan Rivers, ay isang Amerikanang komedyante, aktres, manunulat, prodyuser at host sa telebisyon.

Ang Timog Ossetia (bigkas: /ɒˈsɛtɪə/ o-SET-iə o /oʊˈsiːʃə/ oh-SEE-shə; Ossetic: Хуссар Ирыстон, Khussar Iryston; Ruso: Южная Осетия, Yuzhnaya Osetiya; Heorhiyano: სამხრეთი ოსეთი, Samkhreti Oseti) ay isang rehiyon sa Timog Caucasus, dating Timog Osetyanong Awtonomong Oblast sa loob ng Republikang Georhiyanong Sosyalistang Sobyet na nasa Asya. Halos naging de facto na malaya mula sa Georgia simula noong nagpahayag ng kalayaan bilang ang Republika ng Timog Ossetia noong unang bahagi ng dekada 1990 sa panahon ng labanan ng Georgia at Ossetia. Tskhinvali ang kabisera ng rehiyon.